
The Biggest Minority Language 


S cots is aye conseedered tae be a minor¬ 
ity language. The fack that it is kivvered 
athin Pairt II o the European Chairter for 
Regional or Minority Languages beirs this 
oot. Nae doot, leukin frae a British or Euro¬ 
pean pynt o view, this is true but the’r nae 
conterin the fack that Scots is the biggest 
language in the hail o the British Isles, efter 
English an it haes the biggest leeterary 
tradeetion in the hail o the British Isles, efter 
English. E’en uisin the dootsome nummers o 
the GRO(S), for want o siccar Census anes, 

1.5m is bi faur the biggest minority leid an 
this is no e’en coontin in 
the Scots speakers o North¬ 
ern Ireland or Donegal in 
the Republic o Ireland. 

The Scottish Executive an » . . v • >1 

the GRO(S) baith upi biggcst language iti the 


“the’r nae conterin the 
fack that Scots is the 


Scots oot o the 2001 Cen¬ 
sus uisin the excaise that 
the leid wis ower hard tae 
define an fowk wadna ken 
whit wis meant bi Scots. Awbody grees that 
Scots is on a continuum atween full boukit 
braid Scots at ae end an Scottish Standart 
English at the tither but frae a Scots view- 
pynt, whit’s the definition o English? Is it 
Scottish Standart English or English Standart 
English or baith? It’s no aw that deeficult tae 
jalouse that English Standart English is in a 
minority in Scotland an e’en pure Scottish 
Standart English maun be haein a richt fecht 
tae claim itsel the language spoken bi the 
feck o Scottish fowk. The’r monie fowk the 
day threapin tae be English speakers that 
haesna heard thirsels speakin back frae a 
recordin but if they did, they’d be dumfoon- 
ert tae fund that at least ae fit wis still on the 
continuum. 

A body juist haes tae keep thair lugs cockit 


hail o the British Isles, 
efter English” 


gaun roond the likes o ASDA’s an e’en in 
Auld Reekie, that’s aye thocht tae be the 
maist higlified o Scottish touns, ye’ll aiblins 
hear aboot 5% o the fowk uisin English Stan¬ 
dart or Scottish Standart English. Some o 
thae fowk is nae doot English in origin an 
some micht e’en be bidin in Trotter Haugh, 
but the feck o the fowk can be heard sayin 
the likes o “A’m no gaun ower there.” or 
“Are ye gaun oot the night?” Thon micht no 
be conseedered full blawn Scots bi some 
fowk but the’r nae wey it can be conseedered 
tae be English, aither Scottish Standart or 
English Standart, an haes 
tae be pit weel on tae the 
continuum an nearer the 
Scots nor the English end. 
The wis academic claims 
pit forrit juist efter the 1996 
GRO(S) survey, that 
kythed the kenspeckle 
nummer o 1.5m speakers, 
threapin thare micht weel 
be aboot Im Scots speakers in the Central 
Belt alane that daesna think they speak Scots 
at aw but some kinna Glesca Patter or local 
slang. This cuid mean the richt nummer o 
Scots speakers cuid be 2.5m or e’en 3m or 
mair for the’r nae offeecial census nummers 
tae conter this. 

Sae, if Scots is the biggest language in the 
hail o the British Isles efter English, an the’r 
guid grunds for it claimin tae be the spoken 
language o the feck o Scots fowk, thon wad 
mak it a majority language in Scotland an no 
a minority language at aw. This is no tae 
conter the English language’s claim tae be 
the biggest unnerstuid language in Scotland, 
but tae gie the Scots language its richtfu 
place as the maist uised spoken language in 
this country. 


Whit a Peetie Scots Wisna a Tod 


F orespeakers frae aw the airts o 
Europe forgaithered in Cardiff in Octo¬ 
ber tae ken the guid o a British Cooncil 
sponsored collogue cried Policy into Prac¬ 
tice for Lesser Used Languages in Europe. 
The ettles o the collogue, that wis pairt o the 
ongauns o the European Year o the Leids, 
wis tae gaither thegither aw the sindert ex¬ 
periences an issues that affeck the languages. 
It ettilt tae mak fowk awaur o the socio¬ 
cultural an governance issues that surroonds 
minority leids an o the weys that language 
moolds fowk an thair identity. It tried tae 


estaiblish an forder the sharin o knawledge 
an wittins amang fowk that haed owerance 
tae mak policy anent minority languages, 
howpin tae hae an effeck on the policy-makin 
programs o countries seekin tae update thair 
policies on minority languages. 

Three heidmaist themes wis dealt wi at the 
collogue - eddication an media, the creative 
an perfomin airts, an minority issues sic as 
naitional an community legislation, the richts 
o the individual an best practice in winnin tae 
the ettles o the European chairter on Minority 
Languages. (see neist column for mair) 


Copiericht 

Copiericht for awthin screivit in this wittins 
blat bides wi R. Fairnie. The Scots Tung 
Wittins can be fotie-copied in hail or in pairt 
athoot leemit o nummers an this hands guid an 
aw for onie pairt o the wittins blat that’s furth- 
set in onie ither publication. 

At the feenish o the collogue, it wis howped 
that aw the forespeakers wad gaun back tae 
thair ain countries wi ideas on pittin thegither 
policies that wad gie beild tae the lesser uised 
languages o Europe. 

It’s no kent if the Scots Executive haed a 
forespeaker at thon collogue or no but if they 
did, ye can be shuir they wurnae thair wi the 
Scots leid in mind. Noo, if the Scots leid 
haed been a tod, that wad hiv been anither 
maitter aw thegither! 

The Scots Executive, in its Scots Language 
Factsheet (dated 04/2001), says on Policy on 
the Scots language:- “The Scottish Execu¬ 
tive considers the Scots language to be an 
important part of Scotland’s distinctive lin¬ 
guistic and cultural heritage. It appreciates 
that Scots is the language many children 
bring to school and advocates the inclusion 
of Scots in the school curriculum. However, 
the Executive considers that resources for the 
language are best provided through the edu¬ 
cation system in teaching of a proper aware¬ 
ness and appreciation of the language, rather 
than through any specific programs. 

On Scots and the Council of Europe Char¬ 
ter it says:- “On 2 March 2000 the UK Gov¬ 
ernment signed the Council of Europe Char¬ 
ter for Regional or Minority Languages; in 
doing so it made clear that it covers the Scots 
language in Part II of the Charter. By apply¬ 
ing Part II of the charter to Scots, the Gov¬ 
ernment is recognising the distinctive nature 
and cultural value of the language. Undertak¬ 
ing to work to the objectives and principles 
set out in Part II gives a degree of recognition 
to the language which has not been given 
before. The recognition of the Scots language 
through signature of the Charter will facili¬ 
tate the preservation of the language and its 
continued use. 

Whit they say’s no aye whit they dae! 

Irene McGugam MSP speirt three quaistens 
tae the Scots Pairlament anent the Scots leid 
an here a copy o thaim alang wi the Scots 
Executive’s repones:- (see ower for mair) 

Neist Forgaitherin 

Mon. 5t. Nov. 2001 
7.30pm tae 9.00pm 
Comatee Rm. C. 

Brunton Ha, Musselburgh 









Irene McGugan (N. E. Scotland) (SNP): 

To ask the Scottish Executive what joint 
action it plans to take with Her Majesty’s 
Government to comply with the European 
Charter for Regional or Minority Languages 
in respect of the Scots language. 

Allan Wilson: 

The Executive does not consider any joint 
action is necessary to comply with the Char¬ 
ter in respect of the Scots language. 

Irene McGugan (N. E. Scotland) (SNP): 

To ask the Scottish Executive whether it is its 
policy to increase he numbers of speakers of 
Scots and, if so, how this policy is being 
implemented. 

Allan Wilson: 

The Executive has not formulated a policy on 
the number of speakers of Scots. 

Irene McGugan (N. E. Scotland) (SNP): 

To ask the Scottish Executive what targets 
have been set for the number of Speakers of 
Scots in (a) 2011 and (b) 2021. 

Allan Wilson: 

The executive has not set targets for the 
number of Scots speakers. 

- 00000 - 

The Scots Executive, in its Scots Language 
Eactsheet, sleekitlie threaps “The recognition 
of the Scots language through signature of 
the Charter will facilitate the preservation of 
the language and its continued use.” 

Like onie ither language, if the Scots lan¬ 
guage is tae be preserved an its uiss contin¬ 
ued, the nummer o aulder Scots speakers 
deein oot haes tae be balanced bi an equal 
nummer o younger Scots speakers growin up 
tae tak thair place. The’r nae wey thon cuid 
be duin athoot some kinna policy tae posi¬ 
tively maintain the balance an tae monitor the 
nummers. Signin a chairter isna gaun tae dae 
this. The Scots Executive an thair ceevil 
servants is weel awaur o that. 

The abuin answers gien bi Allan Wilson wad 
indicate juist hou muckle positive action this 
Executive haes in mind. 

Ay, the Scots Executive conseeders the Scots 
leid tae be an important pairt o Scotland’s 
distinctive linguistic an cultural heritage - but 
seeminlie no as important as weys o huntin 
the tod. nka ane tae his ain nae doot. 



We’ve signed an ratified^ 

the Chairter. 

Whit mair dae ye want? 



Allan Wilson 


Scots Tung WITTINS 
On the wab. 

The Scots Tung Wittins can be vizzied or 
doon-haundelt an prentit (noo in HTML format 
forbye) frae the wabsteid o:- 

The Scots Speikers Curn, Glesca. 

Wabsteid backin:- 

Http:// WWW .mlove. free-online. co .uk/ 

A hard copie o STW is sent free o chairge tae 
aw maimbers o Scots Tung ilka month. 
Maimbership subscreivins is £5 (Scotland/UK) 
Peyed ilka September. 

£6 (Ireland/EU) $14 (Americae) 


Scots Tung Cairds For Christmas 2001 


S cots Tung cairds for Christmas 2001 is noo ready for sale. The front picter is shawn in 
the fotie alangside an is descrived as “Leukin tae the Auld Toun”. It wis taen frae an 
oreeginal mixed-media pentin commissioned frae the kenspeckle East Lothian airtist an buik 
illustrator, Sally J Collins, shawin the hert o 
Auld Reekie at Christmas frae a snaw happed 
Princes Street. Sally’s phone nummer is 
shawn on the back o the caird in case onie- 
bodie wad like tae mak uiss o her ingine. 

The cairds is selt in pokes o ten for £6.00 the 
poke. Cairds plenisht throu the post haes 
anither £1 eikit on for postage makin thaim 
£7.00 the poke. 

Eernyear’s cairds, “Snaw ower the Ochils”, 
is £5.00 the poke an £6.00 throu the post. 

Cairds can be upliftit frae 27 Stoneyhill Ave¬ 
nue, Musselburgh or ordered frae 0131 665 
5440, 0131 665 9351 or bi e-screive on:- 
rfairnie @ btinternet.com 
The cairds can be bocht an aw frae a nummer 
o shops in the likes o Edinburgh (includin the 
Scots Pairlament shop), Musselburgh, Wally- 
ford, Tranent, Haddington an Ellon an aiblins 
ane or twa ithers this year. Scots Tung sells 
its cairds tae the shops at the same prices gien 
abuin an thae shops haes tae eik thair ain 
profit an oncosts sae the average price in the 
shops micht weel be roond aboot £1.00 or 
mair for ilka caird. Ae shop haes been seen areddies sellin baith cairds at £1.65 for ilka caird. 
Public response tae the cairds this year haes been gey hertnin an, in the first twa weeks efter 
the cairds wis gotten frae the prenters, the’r been juist aboot twa thoosan o thaim distreebutit 
an they’re still aye gaun oot at a guid fair lick. 



Is It Comin Yet 

A six day veesit tae Germany, that stertit 
on the 18t. October, micht weel gie a 
pynter tae weys that the Scots leid, its up- 
steerers an the Scots Pairlament’s Cross 
Pairty Group on Scots can forder the weird o 
the language. Germany’s veesitors wis nane 
ither than the Cooncil o Europe’s Comatee o 
Experts, thare tae fund oot the facks an in- 
gaither wittins anent the seetiation o thae 
language groups that the Chairter for Re¬ 
gional or Minority Languages applies tae. A 
fore-speaker for the Comatee said that they 
want tae hae as clear a picter as they can git o 
the seetiation, sae they can decide gin Ger¬ 
many is cairiein oot aw the unnertakins o its 
ratification o the Chairter or no. 

The ratification o the Chairter for Regional or 
Minority Languages isna an end tae the on- 
gauns. Exceppin for the fack the Chairter is a 
leivin document an can be impruivit onie 
time, it haes a monitorin seestem forbye that 
keeps a guid ee on the cairiein oot o the 
countries’ unnertakins. A year efter the ratifi¬ 
cation, the country is obleeged tae pit forrit a 
report tae the Cooncil o Europe, giein the 
rinnin o that country’s implementation o the 
Chairter. Gin the’r onie doots anent the re¬ 
port, the Comatee o Experts speirs for mair 
particularities. Efter this, the neist thing is 
whit’s cried an “on the spat veesit” tae thon 
country. In Germany, the Comatee wis 
meetin wi government meinisters wi ower- 
ance for eddication an the media, pairlament- 
ers thairsels an fore-speakers for the minority 
language communities kiwert in the 
Chairter. This Comatee in Germany wis ettlin 
tae concentrate maistlins on eddication mait- 


For Aw That? 

ters, admeinistration an justice, 
nka state that haes ratified the Chairter, haes 
tae pit forrit a report ilka three year. The 
report haes tae pynt oot whit haes been duin 
tae mak guid the shortcomes pyntit oot bi the 
Experts an hou it haes follaed up on whit the 
Comatee o Meinisters haes recommendit. 

A year seems a lang wey aff but it shuid be 
makit guid uiss o for the likes o the CPG an 
ither groups sic as the SLRC an SLS tae git 
thair ack thegither an they shuidna ding doon 
the possibeelitie o aiblins gittin in a “pre¬ 
emptive strike” lang afore the first British/ 
Scots government report is pit forrit. Efter 
aw, whit wad the Comatee o Experts think o 
Allan Wilson’s repones on this same page? 

Makar^s Neuk 

Stravaigin 

Like fit prints 
In a peat bog, 

We’ve left wir mark. 

Even the moon cairries the stamp 
O a Borders man. 

Strang arms reach roon the globe 
Sing Auld Lang Syne, 

The warld wears a kilt, 

Nane the waur for it. 

A warp an weft o trevellers. 

Wha’s like us? 

Fit prints like? 

Liz Niven. 










































